## Zakon o osnivanju Javnog poduzeća "Jadrolinija" p. o. Rijeka

### NN 27/1991 (11.6.1991.), Zakon o osnivanju Javnog poduzeća "Jadrolinija" p. o. Rijeka

# SABOR REPUBLIKE HRVATSKE

Na temelju članka 89. Ustava Republike Hrvetske, a u svezi s člancim
6. i 7. Ustavnog zakona o provedbu Ustava Republike Hrvstske, donosim

## UKAZ

### o proglašenju Zakona o osnivanju Javnog poduzeća "Jadrolinija" p. o. Rijeka

Proglašavam Zakon o osnivanju Javnog poduzeća "Jadrolinija"
p. o. Rijeka, kojeg je Sabor Republike Hrvatske donio na sjednicama Vijeća
udruženog rada, Vijeća općina i Društveno-političkog vijeća 31. svibnja
1991. godine:

Klasa: 011-01/91-01/45

Urbroj : 71-91-1

Zagreb, 3. lipnja 1991.

Predsjednik Republike Hrvatske

**dr. Franjo Tuđman, v. r.**

---

## ZAKON

### o osnivanju Javnog poduzeća "Jadrolinija" p. o. Rijeka

Članak 1.

Pomorski prijevoz putnika, vozila i robe u linijskom prometu koji obavlja
društveno poduzeće "Jadrolinija" p. o. Rijeka od interesa je
za Republiku Hrvatsku.

Članak 2.

Radi obavljanja djelatnosti iz članka 1. ovoga zakona, Sabor Republike
Hrvatske proglašava društveno poduzeće "Jadrolinija" p. o. Rijeka
javnim poduzećem u vlasništvu Republike Hrvatske. Javno poduzeće "Jadrolinija"
p. o. Rijeka univerzalni je pravni sljednik društvenog poduzeća "Jadrolinija"
p. o. Rijeka.

Članak 3.

Javno poduzeće "Jadrolinija" p. o. Rijeka poslovat će pod
tvrtkom: "Jadrolinija", javno poduzeće za linijski pomorski prijevoz
putnika, vozila i robe, s potpunom odgovornošću, Rijeka, Obala Jugoslavenske
mornarice 16. Javno poduzeće može poslovati pod skračenom tvrtkom: Javno
poduzeće "Jadrolinija" p. o. Rijeka.

Članak 4.

Sjedište Javnog poduzeća "Jadrolinija" p. o. Rijeka jest Rijeka,
Obala Jugoslavenske mornarice 16.

Članak 5.

Djelatnost Javnog poduzeća "Jadrolinija" p. o. Rijeka (u daljem
tekstu: Javno poduzeće "Jadrolinija") jest: linijski pomorski
prijevoz putnika, vozila i robe. Djelatnost iz stavka 1. ovoga članka od
interesa je za Republiku Hrvatsku. Javno poduzeće "Jadrolinija"
može obavljati i druge djelatnosti za koje u tom poduzeću postoji tehnološka
osnova i kojima se povećava dobit poduzeća.

Članak 6.

Sredstva za rad Javnog poduzeća "Jadrolinija" osiguravaju
se iz postojećih sređstava društvenog poduzeća "Jadrolinija"
p. o. Rijeka koja se zatekne u imovini toga poduzeća danom stupanja na
snagu ovoga zakona.

Članak 7.

Sredstva za obavljanje djelatnosti i razvoj Javnog poduzeća "Jadrolinija"
osiguravaju se iz: - prihoda koji ostvaruje vlastitim poslovanjem, - sredstava
proračuna Republike Hrvatske i - drugih izvora u skladu sa važečim propisimaˇ.

UPRAVLJANJE I RUKOVOĐENJE

Članak 8.

Organ upravljanja Javnog poduzeća "Jadrolinija" jest Upravni
odbor sastavljen od pet članova, od kojih tri imenuje i razrješava Vlada
Republike Hrvatske, a dva biraju zaposleni u Javnom poduzeću "Jadrolinija"
s time da svaki od njih mora biti istaknuti stručnjak na nekom od područja
djelovanja od značenja za rad Javnog poduzeća "Jadrolinija".
Upravni odbor Javnog poduzeća "Jadrolinija" konstituirat će se
najkasnije tijekom 30 dana nakon stupanja na snagu ovoga zakona.

Članak 9.

Upravni odbor Javnog poduzeća "Jadrolinija" osobito:

1. Odlučuje o pretvorbi Javnog poduzeća "Jadrolinija" u dioničko
društvo ili u društvo s ograničenom odgovornošću,

2. Odlučuje o raspolaganju kapitalom i utvrđuje kriterije i mjere za
raspoređivanje dobiti,

3. Odlučuje o ulaganjima za razvoj i gradnju novih objekata,

4. Odlučuje o osnivanju vlastitih i mješovitih poduzeća u zemlji i inozemstvu;

5. Donosi statut Javnog poduzeća "Jadrolinija",

6. Donosi plan razvoja uz suglasnost Vlade Republike Hrvatske;

7. Donosi program rada, usvaja izvješća o ostvarivanju programa,

8. Odlučuje o tarifnoj politici poduzeća,

9. Obavlja i druge poslove utvrđene ovim zakonom i Statutom Javnog poduzeća
"Jadrolinija". Svaki član Upravnog odbora ima pravo na jedan
glas. Odluke Upravnog odbora donose se glasovanjem, a smatra se donesenom
ona odluka za koju je glasala natpolovična večina svih članova Upravnog
odbora.

Članak l0.

Radi nadzora poslovanja u Javnom poduzeću "Jadrolinija" osniva
se Nadzorni odbor od tri člana. Dva člana Nadzornog odbora imenuje Vlada
Republike Hrvatske, a jednog člana zaposleni u Javnom poduzeću "Jadrolinija".
Članovi Nadzornog odbora trebaju biti osobe s visokom školom odnosno visokom
stručnom spremom. Nadzorni odbor Javnog poduzeća "Jadrolinija"
konstituirat će se najkasnije tijekom 30 dana nakon stupanja na snagu ovoga
zakona.

Članak 11.

Radom Javnog poduzeća "Jadrolinija" neposredno rukovodi direktor.
Vlada Republike Hrvatske imenuje direktora Javnog poduzeća "Jadrolinija".

Članak 12.

Statutom Javnog poduzeća "Jadrolinija" uredit će se ostala
pitanja glede organizacije, upravljanja i rukovođerija u Javnom poduzeću
"Jadrolinija".

PRIJELAZNE I ZAVRŠNE ODREDBE

Članak 13.

Upravni odbor dužan je najkasnije u roku od godinu dana od dana stupanja
na snagu ovoga zakona donijeti odluku o pretvorbi Javnog poduzeća "Jadrolinija"
u dioničko društvo ili u društvo s ograničenom odgovornošću u vlasništvu
Republike Hrvatske i provesti sve radnje potrebne za upis društva u sudski
registar. Do stupanja na snagu Statuta društva iz stavka 1. ovoga članka
primjenjivat će se na odgovarajući način odredbe postojećeg Statuta društvenog
poduzeća "Jadrolinija" p. o. Rijeka koje nisu u suprotnosti s
ovim zakonom.

Članak 14.

Do imenovanja direktora Javnog poduzeća "Jadrolinija" poslove
vršitelja dužnosti direktora obavljat će dosadašnji generalni direktor
društvenog poduzeća "Jadrolinija" p. o. Rijeka. Osoba iz stavka
1. ovoga članka ovlaštena je bez ograničenja zastupati i predstavljati
Javno poduzeće "Jadrolinija" s time da je za sklapanje ugovora
kojima je predmet nabava ili otuđenje nekretnina ili brodova poduzeća i
osnivanje vlastitih i mješovitih poduzeća dužan prethodno pribaviti odobrenje
Ministra pomorstva.

Članak 15.

Direktor Javnog poduzeća "Jadrolinija" posebnom će odlukom
utvrditi organizaciju rada i rukovođenje u Javnom poduzeću "Jadrolinija".
Na prijedlog sindikata radnici će neposrednim izjašnjavanjem izabrati članove
upravnog odbora (članak 8. stavak 1.) i nadzornog odbora (članak 10. stavak
2).

Članak 16.

Danom stupanja na snagu ovoga zakona raspuštaju se Radnički savjet i
drugi samoupravni organi društvenog poduzeća "Jadrolinija" p.
o. Rijeka, a sve funkcije toga organa prelaze na osobu iz članka 14. stavka
1. ovoga zakona, koji će te poslove obavljati do imenovanja članova Upravnog
i Nadzornog odbora Javnog poduzeća "Jadrolinija".

Članak 17.

Ovaj zakon stupa na snagu osmoga dana od dana objave u "Narodnim
novinama".

Klasa: 305-01 /91-01 / 17

Zagreb, 31. svibnja 1991.

SABOR REPUBLIKE HRVATSKE

Predsjednik Sabora

**dr. Žarko Domljan, v. r**

Predsjednik Vijeća udruženog rada

**Ivan Matija, v. r.**

Predsjednik Vijeća općina

**Luka Bebić, v. r.**

Predsjednik Društveno-političkog vijeća

**Ivan Vekić, v. r.**

Zakon, NN 27/1991-754